 Xildhibaan Cabdiqaadir Jibriil Tukaale, oo u waramaya Wargeyska Geeska Afrika, ayaa sidoo kale ka hadlay bariiska caaga ah ee dalka la keenay, sicir bararka wali taagan, Doorashada iyo Xildhibaanada Golaha Deegaanka ee Saylac ee la xidhay, waxaanu ugu horeyn yidhiMarka la leeyahay yaan lagu deg degin iyo yaan dhinac la raacin, waa arin muhiim ah oo u baahan in laga fiirsado, inkastoo ay ahayd in Dawladda Somaliland haddii ay dhinaca taageersayso inay wax muhiim ah ku doorsato, haddana waxa xaqiiqo ah in Xulafada uu Sucuudigu hogaaminayo inay taageerayaal badan haystaan oo ay inaga maarmaan, markaas madaama xulafadu Sucuudigu ay helayaan taageerayaal badan, Dawladda Somaliland waxay doonaysaa inay iyadu Caalamka is barto, kolay shuruudahaas kalena mar kale ayey iska iman doonaan, waxaan se Xukuumadda kula talinayaa inay siyaasadeeda arimaha dibadda balaadhiso, sidii Xukuumaddihii hore oo aanay curdin ka dhadhin oo ay mar walba ku dadaasho danta caamka ah, haddii ay Dawladdu taageertay xulafada Sucuudiga, wax dhib ah uma arko. 